बोर्ड ने 48 उत्तर पुस्तिका संग्रहण केंद्र एवं 12 उप केंद्र स्थापित किए हैं। बोर्ड के सभी उत्तर पुस्तिका संग्रहण-वितरण केंद्रों और उप केंद्रों को सीसीटीवी कैमरों की जद में रखा गया है। इनका सीधा नियंत्रण बोर्ड कार्यालय में स्थापित किया गया है। इस नियंत्रण कक्ष में बोर्ड के वरिष्ठ अधिकारी इन परीक्षा केंद्रों की परीक्षा व्यवस्था पर प्रत्यक्ष निगरानी करेंगे।
सीबीएसई की 10वीं और 12वीं की परीक्षाएं गुरुवार 9 मार्च से शुरू होंगी। एक महीने से अधिक समय तक ये परीक्षाएं चलेंगी। 10वीं की परीक्षाएं 10 अप्रैल और 12वीं की परीक्षा 29 अप्रैल को पूरी होंगी। इन परीक्षाओं में देशभर के 27 लाख विद्यार्थी शामिल होंगे। सीबीएसई की ओर से जारी विद्यार्थियों के आंकड़ों के अनुसार 10वीं और 12वीं में इस बार कुल 27 लाख 65 हजार 993 विद्यार्थी बैठेंगे। इनमें 10वीं की परीक्षा के लिए 16 लाख 67 हजार 573 विद्यार्थी हैं और 12वीं की परीक्षा के लिए 10 लाख 98 हजार 420 विद्यार्थी शामिल हैं।
10वीं की परीक्षा 10 अप्रैल तक
10वीं कक्षा की परीक्षा का समय सुबह 10.30 से 1.30 बजे तक रहेगा। यह परीक्षा 9 मार्च से शुरू होंगी और 10 अप्रैल तक चलेंगी। मार्च में 9, 10, 15, 16, 18, 20, 22, 23, 25, 27, और 30 मार्च को परीक्षा होगी। अप्रैल में 3, 5, 8 और 10 अप्रैल को परीक्षा होगी। शेष दिनों में अवकाश व अंतराल रहेंगे।
12वीं की परीक्षाएं 29 अप्रैल तक
इधर, 12वीं की परीक्षाएं भी 9 मार्च से शुरू हो रही हैं और अंतिम परीक्षा 29 अप्रैल को होगी। परीक्षा का समय सुबह 10.30 से दोपहर 1.30 बजे तक ही रहेगा। 12वीं की परीक्षाएं मार्च में 9, 10, 15, 16, 18, 20, 21, 23, 24, 25, 27, 29, 30 और 31 मार्च को होंगी। अप्रैल में 1, 3, 5, 6, 10, 12, 17, 18, 19, 20, 22, 24, 25, 26, 27, 28 और 29 अप्रैल को परीक्षाएं होंगी। शेष दिनों में अंतराल व अवकाश रहेंगे।
hin_Deva hin_Deva hin_Deva hin_Deva awa_Deva hin_Deva